पाएं अपने शहर की ताज़ा ख़बरें और फ्री ई-पेपरडाउनलोड करें
छत्तीसगढ़ में कोरोना संक्रमण को देखते हुए एक बार फिर लॉकडाउन की अवधि बढ़ा दी गई है। राज्य सरकार की मंगलवार को हुई समीक्षा बैठक में 15 मई तक पाबंदियों को जारी रखने का फैसला किया गया। सभी कलेक्टरों को इस बारे में निर्देश भेज दिए गए हैं।
इस बार लॉकडाउन में कुछ जरूरी सेवाओं को छूट दी जा रही है। इसमें किराना दुकानों, कृषि उपयोग के लिए खाद, कीटनाशक दवा और उपकरण बेचने वाली दुकानें और आटा चक्की पाबंदियों से मुक्त रहेंगी। रायपुर और दुर्ग जिले में स्टेशनरी की दुकानों के साथ-साथ कंस्ट्रक्शन को भी मंजूरी मिल सकती है।
जारी:रायपुर में 17 मई तक लॉकडाउन बढ़ा लेकिन किराना दुकानें, मैकेनिक शॉप, बैंक और रजिस्ट्री दफ्तर को छूट; संडे को सब कुछ रहेगा बंद
आंध्र स्ट्रेन ने बढ़ाई बस्तर की चिंता
समीक्षा बैठक में ये बात सामने आई कि अधिकांश जिलों में लॉकडाउन के बावजूद पॉजिटिविटी रेट में कोई खास कमी नहीं आई है। वहीं आंध्र प्रदेश में मिले कोरोना के नए और 15 गुना अधिक संक्रामक स्ट्रेन ने बस्तर संभाग के जिलों पर खतरा बढ़ा दिया है। ऐसे में वहां लॉकडाउन और सीमाओं पर जांच को सख्ती से लागू करने की आवश्यकता बढ़ गई है।
सरकार ने जिलों को दो श्रेणियों में बांटकर कुछ छूट के साथ 15 मई तक लॉकडाउन बढ़ाने का निर्देश दिया है। कलेक्टरों को जल्द ही आदेश जारी करने को कहा गया है। बीजापुर कलेक्टर रितेश कुमार अग्रवाल ने लॉकडाउन की अवधि 12 मई तक के लिए बढ़ा दी है।
लॉकडाउन 3.0 में इन सेवाओं को छूट
रायपुर-दुर्ग जिलों में इन सेवाओं में छूट भी संभावित
रायपुर और दुर्ग जिलों में इनके अलावा भी कुछ सेवाओं में छूट दी जा सकती है। इसमें स्टेशनरी की दुकानों, बाइक की मरम्मत और पंचर बनाने की दुकान, होटल और रेस्टोरेंट से होम डिलीवरी, निजी कंस्ट्रक्शन साइट पर निर्माण गतिविधियां और पैकेजिंग और लांड्री शॉप शामिल हैं।
शाम 5 बजे के बाद कारोबार की अनुमति नहीं
सरकार ने यह स्पष्ट किया है कि जिन सेवाओं को छूट दी जा रही है, उन्हें शाम 5 बजे के बाद कारोबार की अनुमति नहीं होगी। इससे केवल मेडिकल स्टोर और पेट्रोल पंप को छूट दी गई है। माल को गोदामों में लाने और गोदामों से ले जाने के लिए रात 11 बजे से सुबह 5 बजे तक का समय निर्धारित है।
रविवार को टोटल लॉकडाउन
सरकार ने कलेक्टरों को जो निर्देश भेजे हैं, उसके मुताबिक रविवार को टोटल लॉकडाउन होगा। यानी रविवार को किसी सेवा को छूट नहीं दी जाएगी। यह आदेश केवल अस्पताल, क्लिनिक, दवा की दुकान, पालतू पशुओं को चारा देने, होम डिलीवरी और पेट्रोल पंप सेवाओं पर लागू नहीं होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn